《八月十五夜对月》
元代·任士林

客路惜年年，中秋月自圆。正怜儿女侧，不共弟兄前。

老去一丘壑，人生二顷田。兹游谅何事，清影未能眠。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。